ຕໍາຫຼວດອິນເດຍ ປາບປາມ ຊາວທິເບດ ໃນກຸງນີວເດລລີ
ລາຍງານຂ່າວເວົ້າວ່າ ຕໍາຫຼວດອິນເດຍ ໄດ້ຈັບກຸມພວກນັກເຄື່ອນໄຫວ ຊາວທິເບດ ຫຼາຍຮ້ອຍຄົນ ກ່ອນການຢ້ຽມຢາມຂອງ ທ່ານຫູ ຈິນເຖົາ ປະທານປະເທດຈີນ.
ມີລາຍງານວ່າ ຕໍາຫຼວດໃນກຸງນີວເດນລີ ພວມທຳການປາບປາມຊາວທີເບດໃນນະຄອນ ຫຼວງຂອງອິນເດຍຫຼັງຈາກຊາວທິເບດຄົນນຶ່ງທີ່ລີ້ໄພ ເອົາໄຟຈູດເຜົາໂຕເອງໃນສັບປະດານີ້ ເພື່ອປະທ້ວງຕໍ່ການຢ້ຽມຢາມອີນເດຍທີ່ໄດ້ວາງກໍານົດໄວ້ຂອງປະທານປະເທດຈີນທ່ານຫູ ຈິນເຖົາ ນັ້ນ ສື່ມວນຊົນອິນເດຍກ່າວວ່າ ພວກນັກເຄື່ອນໄຫວທິເບດຫຼາຍຮ້ອຍຄົນຖືກຈັບກຸມ ຫຼືບໍ່ກໍ ຖືກກັກໃຫ້ຢູ່ໃນບ້ານເຮືອນຂອງເຂົາເຈົ້າ ໃນວັນອັງຄານວານນີ້ ອັນເປັນພາກສ່ວນນຶ່ງ ຂອງການເອົາມາດຕະການປ້ອງກັນ ທີ່ມີວັດຖຸປະສົງເພື່ອປ້ອງກັນບໍ່ໃຫ້ມີການພະຍາ ຍາມເອົາໄຟເຜົາໂຕເອງຕື່ມອີກນັ້ນ ໜັງສືພິມ The Hindustan Times ກ່າວວ່າ ຕໍາຫຼວດໄດ້ສັ່ງໃຫ້ກັກໂຕພວກຊາວທິ ເບດທັງໝົດໃຫ້ຢູ່ໃນບໍລິເວນບ້ານເຮືອນຂອງເຂົາເຈົ້າຈົນຮອດວັນທີ 31 ເດືອນມີນານີ້ ໃນເມື່ອວ່າ ມີຊາວທິເບດຫຼາຍຄົນບໍ່ເອົາຫົວຊານໍາການເກືອດຫ້າມຂອງລັດຖະບານ ເພື່ອບໍ່ໃຫ້ທໍາການປະທ້ວງນັ້ນ ທ່ານ Tenzin Tsundue ນັກຂຽນແລະນັກເຄື່ອນໄຫວຊາວທິເບດທີ່ມີຊື່ສຽງໄດ້ຖືກ ຈັບກຸມ ໃນຂະນະທີ່ຜູ້ກ່ຽວກໍາລັງກ່າວປາໄສຕໍ່ກອງປະຊຸມສໍາມະນາທາງວິຊາການ ກ່ຽວກັບອິນເດຍແລະທິເບດນັ້ນ ພວກນັກສຶກສາຫຼາຍຮ້ອຍຄົນ ໃນຫໍພັກຂອງຍຸວະ ຊົນແຫ່ງນຶ່ງໃນກຸງນີວເດນລີກ່າວວ່າ ພວກເຂົາເຈົ້າຖືກເກືອດຫ້າມບໍ່ໃຫ້ອອກຈາກຫໍ ພັກເພື່ອໄປສອບເສັງເຂົ້າມະຫາວິທະຍາໄລນັ້ນ ໃນບາງກໍລະນີພວກສະມາຊິກຂອງສື່ມວນຊົນໄດ້ຖືກຫ້າມບໍ່ໃຫ້ທໍາການພົບປະກັນ ກັບພວກທີ່ຖືກກັກໃຫ້ຢູ່ໃນບໍລິເວນບ້ານເຮືອນຂອງເຂົາເຈົ້ານັ້ນ ການປາບປາມດັ່ງກ່າວມີຂຶ້ນຫຼັງຈາກນາຍ Jamphel Yeshi ໄວ 27 ປີ ທີ່ເປັນຄົນ ທິເບດໄດ້ເອົາໄຟຈູດເຜົາໂຕເອງໃນລະຫວ່າງທໍາການປະທ້ວງຕໍ່ຕ້ານຈີນໃນວັນຈັນ ສັບປະດານີ້ ຜູ້ກ່ຽວໄດ້ຖືກນໍາໂຕໄປໂຮງໝໍເພື່ອປົວບາດແຜໄຟໄໝ້ຕົນໂຕ 98 ສ່ວ ນຮ້ອຍນັ້ນ ບັນດານັກເຄື່ອນໄຫວກ່າວໃນວັນພຸດມື້ນີ້ວ່າ ນາຍ Yeshi ໄດ້ເສຍຊີ ວິດໄປແລ້ວຍ້ອນທົນຕໍ່ບາດແຜໄຟໄໝ້ຕົນໂຕນັ້ນບໍ່ໄດ້ ປະທານປະເທດຈີນ ທ່ານຫູຈິນເຖົາກໍານົດຈະເດີນທາງໄປຮອດອິນເດຍໃນແລງ ວັນພຸດມື້ນີ້ ເພື່ອເຂົ້າຮ່ວມກອງປະຊຸມສຸດຍອດຂອງກຸ່ມທີ່ເອີ້ນວ່າ BRICS ທີ່ປະ ກອບດ້ວຍ ບຣາຊີລ ຣັດເຊຍ ອິນເດຍ ຈີນແລະອາຟຣິກາໃຕ້